Ralkap In An Hrem Nasa Tuk Ruangah Mipi Hrangah Oxygen Bur Aiah Meithal A Keng Sawn – Meifar\nRalkap In An Hrem Nasa Tuk Ruangah Mipi Hrangah Oxygen Bur Aiah Meithal A Keng Sawn\nYangon, Yankin Township ih um mino kum 17 mi Zeya cu Covid-19 volunteer a si. Myanmar ramsung ah Covid-19 thlisia veikhatnak, veihnihnak a hrang laiah Covid-19 volunteer arak ṭuan. Asinan Ralkap in thuneihnak an lak hnu ihsin an cangvai thei nawn lo ih mipi lamzawhnak ah a tel.\nYangon ih bomb puak ruangah rinhlel thu in a rualpi pawl thawn an kai ih ni 10 sung cu thi zik te in an hrem, ti le rawl khal an pe lo ih an vuak ciamco. Cutin, an vuak hnuah ni sa lakah an pho ih zanah cun leilung ah an phum, a lu lawng an langter ih an phum.\nAn vuaknak ruangah a lu khal a kuai ih a taksa cu hliamhma in a khat, a taksa hliamhma pawl cu boot thitnak hrih in an ṭhipit. An hrem tinten ‘Khuitawk ahso bomb tuahdan na zir?’ tin an sut ih zianghman a theih lo ruangah an vuak naa deuhdeuh.\nZeya in “In hrem nasa tuk ruangah thih khal ka ṭih nawn lo, kan thi asilen ka na tuar mi pawl a ziaum sawn ding tin ka ruat” a ti. “Ka tihal tuk” a ti asilen napin an sit ciamco hnuah ekinn tidai in an tawih, a tihal tuk ruangah a hmai ih tidai for cu a thei dandan in a liak ṭheu.\nEkinn tidai ava in duh ruangah a ek suak tin vei tampi thuphan a per ih ekinn tidai cu khopkhamten a in ṭheu. Cumi hnuah Insein thawnginn ah an khum ih kum a kim hrih lo ruangah hmun dang thawnginn ah an thawnsal. Cutin, June 9 sun ah a innsang pawlin an bail suak ih Covid-19 volunteer khal ṭuan nawn loin ralkap pawl a do tum thlang.\nThawnginn ihsin a suah veten “Ka hliamhma tuar mi ruangah ralkap pawl ka dosal ding” tin online parah a thlah. A thaizing ah ralkap pawlin kai dingin an inn ah an va feh nan Yangon arak suahsan zo, ramri ah raldodan zirnak hmun ah aum zo ih ralkap pawl dodan ding a zir rero lai.\nA thawngtlakpi a rualpi pawl ih thuhla cu a thei nawn lo, thawnginn sungah an um lai ding ti a zum. Zeya in “In kaisal asilen nungdam in ka ra suak nawn lo ding” a ti. Mipi hrangah oxygen bur a keng nawn lo ih meithal a keng thlang. Zeya in “Tu hi game cemnak a si” tin ralkap pawl ih game lekmi cu cemter ding hmalaknak anei rero lai.\nCNO/CNDF In Ralrinnak Thu An Suah


VCTH | Archive | Ramsung | 3\nHome » Archives by category » Thuthang » Ramsung (Page 3)\nCozah palai pawl le Wah hruaitu pawl tonkhamnak nei\nPosted on November 13, 2017 by vcth and saved under Ramsung\nRamdinkhawm Vuangyi General Ye Aung ih ho cozah palai pawl cu UWSA (Wah) hruaitu pawl thawn November 11 zanlam ah Wah ram khawlipi Pangsang/Pangkham ah tonkhawmnak an nei. UWSA cu Myanmar ram tlangpar hriamkai pawlkom lakih a tumbik le thazang cakbik an si. Rlakap 20,000 – 25,000 lak an nei…\nComments Off on Cozah palai pawl le Wah hruaitu pawl tonkhamnak nei / Continue reading →\nKawl khawte pakhat ah Saphai tumpi kai ngah\nPosted on November 10, 2017 by vcth and saved under Ramsung\nSagaing ramthen, nitlaknak lam, Kani peng, Aung Taya khua ah nauhak pakhat in Saphai tum ngaingai a hmu ih khawpi pawl in cui saphai cu an kai tiah theih a si. Aung Taya khua ih Ko Win Zaw cun, “hih Saphai cu tu ah khua ah kan ret sung. Minung…\nComments Off on Kawl khawte pakhat ah Saphai tumpi kai ngah / Continue reading →\nPi Suu Kyi in Aung La lungawipitnak ca tawi kuat\nPosted on November 4, 2017 by vcth and saved under Ramsung\nMyanmar rampi thuruahron Pi Aung San Suu Kyi cun Aung La N Sang ih nehnak parah Lungawipitnak ca tawi cu a neh zaan, November 3 zaan, rori ah a kuat. Aung La in, “Pi Suu Kyi in lungawipitnak ca in kuat, sim cawk lo in a parah ka lungawi. Mipi…\nComments Off on Pi Suu Kyi in Aung La lungawipitnak ca tawi kuat / Continue reading →\n“Pathian tello in ka ti theilo” a titu Aung La N’Sang\nKachin pacak, Kawl Saphai tiih theih lar, Aung La N’Sang cun Hong Kong pacak Alian Ngalani cu November 3 zaan ah a neh ta riai. Aung La N’Sang cun, “Pathian tello in, keimai cahnak men in hi nehnak ka ngah theilo,” tiah a ti. Aung La le Ngalani thong awknak…\nComments Off on “Pathian tello in ka ti theilo” a titu Aung La N’Sang / Continue reading →\nAmahten vanzam a tuahtu kum 19 tlangval\nMyanmar ram, Monywa kiang, Kyun-gyi khawmi tlangval Kyaw Zin Win, kum 19, cun a mahten vanzam fate a tuah suak tiah theih a si. Hi vanzam fate cu thli parah cun a zam hrih lo. Zam dingin cozah thuneitu hnen ah dil a siih siannak hngak laifang a si thu…\nComments Off on Amahten vanzam a tuahtu kum 19 tlangval / Continue reading →\nMyanmar micak Aung La N Sang in a neh\nPosted on November 3, 2017 by vcth and saved under Ramsung\nNovember 3 zaan, Tuhwanna Indoor Stadium, Yangon ih tuahmi One Championship ah Myanmar micak Aung La N Sang cun Hong Kong micak Alian Ngalani cu round 1nk ah a neh ta riai. Aung La le Alian Ngalani hi kan tthim tikah Alian cu Heavy Weight a siih 229 lbs a…\nComments Off on Myanmar micak Aung La N Sang in a neh / Continue reading →\nLNDP in President ah Numi hril\nMyanmar ram ramkhel tu pawl lakah Numi ih telnak, kaihhruainak hi a um tuk lem lo. October thla cem ah Lahu National Development Party (LNDP) cun Party hruaitu hrulnak an nei ih Daw Aye Kyi Thar Myint cu Party President ah hril a si. Daw Aye Kyi Thar Myint cu President a…\nComments Off on LNDP in President ah Numi hril / Continue reading →\nPhungki tlawng ih Buddha milem fir\nPosted on November 1, 2017 by vcth and saved under Ramsung\nMandalay ramthen, Bagan, Myi-ne-gyi khua ih Phungki tlawng sungta Buddha milem pi 7 tluk sang pakhat le pi 2 tluk sang milem 2 cu mifir in an fir. Hi thil cu October 22 zaan ih thilcang a si. Hitiih an fir lai cu cctv in video zuk ngah a si.…\nComments Off on Phungki tlawng ih Buddha milem fir / Continue reading →\nGangaw kiang ah mawtaw let, mi 1 thi\nPosted on October 26, 2017 by vcth and saved under Ramsung\nKalay – Yangon feh Shwe Mandalar Express mawtaw cu Gangaw kiang, Pung-ngia suk, Kyaw khua thlen hlan ah tuzaan lam, October 26 zanlam nazi 7:30 hrawngah a let ih mi 1 a thi ih minung 4 hliamhma an tuar tiah theih a si. A thimi pa cu mawtaw mawngtu a…\nComments Off on Gangaw kiang ah mawtaw let, mi 1 thi / Continue reading →\nVideo: Kawl ralkap le KIA pawl Gideon tlang parah nasa takin an do aw lai\nMyanmar Cozah ralkap le Kachin ralkap KIA pawl Gideon tlang parah nasa takin an do aw lai video thar a si. Myanmar Cozah ralkap cun September, 2016 ihsin KIA Gideon sakhan an bei thok. Gideon sakhan cu ralkap malte umnak a si runagah Cozah ralkap cun ol-ai ten neh dingah…\nComments Off on Video: Kawl ralkap le KIA pawl Gideon tlang parah nasa takin an do aw lai / Continue reading →


Thianhlimnak sungih Lungawinak - Chinland Today Media\nMay 7, 2012 11:50 pm·0 comments\nZiangahtile hih harsatnak nan tuarmi cu nan zumnak a ngai maw ngai lo ti theihnak dingah a si. A siat theimi sui hman meisa in hniksak a si ttheu. Cubangtuk in sui hnakih a sunglawi sawnmi nan zumnak cu harsatnak a tuar suak theitu si dingah hniksak a ttul ve a si. Cule Jesuh Khrih a lang Ni ah thangthatnak le sunlawinak le upatnak nan ngah ding a si.\nBible Siar Ding: 2 Korin. 4:7-5:9\nNa nunnak ah Pathian ih a thlentermi hniksaknak parah nangmah in zianghman idea na nei lo – cumi cu Thlarau ih thianhlimternak a si.\nDuhdawtmi zumtu, na zumnak hniksaknak cu a siat theimi sui hnakin a mankhung sawn. Pathian in hniksaknak thawn a lo thianhlimter tikah theih sualnak, hremnak, le tuarnak tivek pawl in mangbangza thutthen vek a si ding. Jesuh in tawhfung a lo pek: cumi sungah na lungawi aw. Na borhhlawhnak le Satan huham zate na nunnak sung ihsin a laak ih A hmuihmel bangnak a hmuh hlan lo a lo thianhlimter ding.\n“Jesuh ih nunnak cu kan taksa parah lang hrimhrim seh, tiah catbaang loin a thi theimi kan ruangpum par ahhin Khrih thihnak kan phur ringring a si,” (2 Korin 4:10). Himi a tuah rerolai ahcun lungawiza cu a si lemlo; ziangahtile cumi cu taksa in a cosaang duh lo. Asinan rel zo bangin tisa daan cun Thlarau daan cu a dokalh ringring. Na nunnak zate Pathian huham sungah ap in, a sunlawinak kha langhngan in aupi ding a si. Hiti ih hniksak na si rerolai caan khal ah Pathian hnenah “Amen” na ti thei a ttul. Cumi cu thil hasazet tla a si men thei, sikhalsehla Pathian in a lo bawm ding a si.\nNunsim na ton caan, mi ih ruahsual na ton caan, a harzetmi hniksaknak na tuar caan le dik lozet ih tisiat na ton caan ah Pathian in a lo tong dingih thluasuah a lo pe ding a si. Mipi in cumi cu Satan an ti. A poi lo, meisa bangin lo kaang ko seh, na hrangah thil ttha a si ding. Phunzai rero hlah, thinsau le lungawi te’n tuar thei zuam ttentto aw. Cumi cu theih a ttha, “duhdawtnak cu a thin a sau ih mi zaangfah a thiam” (1 Korin 13:4). Bawipa ih sunlawinak cu lungawinak thawn thangtthat uh.\nAmahcu nan hmu dah lo na’n nan duhdawt; nan hmu lo na’n nan zum. Curuangah kaa ih sim thei lomi, a maksakzetmi le a sunglawimi lungawinak nan nei” (1 Peter 1:8).\nDuhdawtmi, meisa ih hniksak na si bangin Bawipa in ziangkim lo thianhlimter in na nun ah Amai’ hmuihmel cuang hram seh!\nTuah Lai Ding Maw Tuah Zo?


A Voih A Zuar Ruangah A Dam Lo, Tu’ah A Dam Ṭha Zo Ih Thil Dang A Zuar Lala – Meifar\nMinung taksa parah sumdawngnak tam zet arak um, a hmang thiamtu hrangah cun hlawknak hlir a si. US, Connecticut khawpi ih um fala kum 31 mi Stephanie Matto hi na thei lai maw? A voih hi palang sungah a ret ih a zuarsuak ṭheu, burkhat ah $1,000 (£740) in a zuar ih a khawng cak tuk.\nVoih tamnak dingah arti le pee a ei ringring, voih tamnak ding lam lawng a ei ṭheu ruangah a damlo phah. A pum lam a siatsuah aw ih siizung ah an tuamhlawm. Tu’ah a dam ṭhasal zo ih thil danglam zet a zuarsal, voih sumdawngnak cu a tuah ngam nawn lo.\nTu’ahcun a pawhte thlanti a zuar. A pawhte hi a tum ṭha ih nisa lakah taksa cangvaihnak a tuah, a pawhte ihsin a thlanti fawr cu palang sungah a ret ih burkhat ah $500 in a zuar. Nisa lakih um ringring cu taksa hrangah a ṭha lo ruangah tu’ahcun a fimkhur deuh zo, nikhat ah bur 10 lawng a tuahsuak.\nStephanie in, “Nisa lakih to cu ka duh tuk, asinan hna awlsam cu a si lo. Pawhte ka neibawr ṭha ih thlanti khal a tam, ka thlanti hi a rim khal a thaw. Nan liak asilen kan pehtlaih awknak khal a nai deuhdeuh ding. Thlanti tam dingin tidai tampi ka in ṭheu” a ti.\nFalam-Hakha Lamzin Ah Lungtlang A Min


SEEMTIRNAK 1 FCL - A hmaisabik ah Pathian in lei le van - Bible Search\n1A hmaisabik ah Pathian in lei le van tla a seemsuah. 2Lei cu pianhmang nei lo thlahawmpi lawng a rak si. Thimnak in ti thukpi cu a khuh ih, Pathian ih Thlarau cu tipi parah a leng. 3Cun Pathian in, öTleunak um seh,” ti ah a ti ih tleunak cu a um. 4Pathian in a zoh tikah a òha a ti. Cun Pathian in tleunak cu thimnak ihsin a òhen. 5Tleunak cu öSun,” ti ah a ko ih thimnak cu öZan,” ti ah a ko. Zanlam a liam ih zinglam a suak, ni khatnak a si.\n6Cun Pathian in, öTidai òhentu ah vankuumpi um seh, hmun dangdang ah tidai cu um hai seh,” ti ah a ti. A ti bangtuk in a um. 7Vankuumpi cu Pathian in a tuah ih a hnuai tidai le a tlun tidai cu a òhen. 8Pathian in vankuumpi cu, öVan,” ti ah a ko. Zanlam a liam ih zinglam a suak, ni hnihnak a si.\n9Cun Pathian in, öLeicar a langnak dingah van hnuai ih tidai tla cu hmunkhat ah khawm-aw hai seh,” ti ah a ti. A ti bangtuk in a cang. 10Pathian in leicaar cu, öLeilung,” ti ah a ko ih hmunkhatih a kom-awmi tidai cu, öTifinriat,” ti ah a ko. Pathian in a tuah ciami a zoh tikah a òha a ti. 11Cun Pathian in, öLeilung in thingkung hramkung a phunphun, ci a neimi le rah a neimi, suah seh,” ti ah a ti. A ti bangtuk in an cang. 12Curuangah ci a neimi le rah a neimi thingkung hramkung phunkim leilung in a suahter. Cun Pathian in a tuah ciami a zoh tikah a òha a ti. 13Zanlam a liam ih zinglam a suak, ni thumnak a si.\n14Cun Pathian in, öSun le zan òhentu dingah, ni le thla le kum òhentu dingah, le nithla relnak ah van ah khin tleunak tla um hai seh; 15Van ah an vaang ding ih leilung ah tleunak an pe ding,” ti ah a ti. A ti vekin an um. 16Cuticun Pathian in tleunak tumpi pahnih a tuah: sun caan reltu-ah ni a tuah ih zan caan reltu-ah thlapi a tuah. Arsi pawl khal a tuah. 17Leilung tleutertu dingah hi tleunak pawl tla cu Pathian in van ah a ret. 18Sun le zan uktu dingah le tleunak le thimnak òhentu dingah an si. Pathian in a tuah ciami a zoh tikah a òha, ti ah a ti. 19Zanlam a liam ih zinglam a suak, ni linak a si.\n20Cun Pathian in, öTi sungih a nungmi sahring a phunphun tidai in suah seh, leitlun thli lak khalah vate tla zam hai seh,” ti ah a ti. A ti vekin an cang. 21Curuangah ti sungih òihnungza sahring tumpipi Pathian in a seemter, ti sungih a um a nungmi sahring a phunphun tla a seemter; cun vate a phunphun khal a seemter. Pathian in a tuah ciami a zoh tikah a òha, ti ah a ti. 22Cun Pathian in, öTi sungih a nungmi sahring pawl cu pungzai uhla tipithuanthum khat òheh uh, vate pawl khal pungzai uhla leitlunah khat òheh uh,” ti ah thluasuah a pek. 23Zanlam a liam ih zinglam a suak, ni nganak a si.\n24Cun Pathian in, öInnzuat sumhnam a phunphun le hramlakih ramsa a tum siseh, a fate siseh, a bokvakmi phunzakip leilung in suah seh,” ti ah a ti. A ti bangtuk in an cang. 25Cuticun Pathian in innzuat sumhnam a phunphun le hramlak ramsa a tum siseh, a fate siseh, bokvak ih a caang theimi hmuahhmuah tla a tuah. Pathian in a tuah ciami a zoh tikah a òha, a ti.\n26Cun Pathian in, öMilai tuah thlang uhsi; kanmah ih hmuihmel kengin kanmah bangin kan tuah pei. Ti sung um nga le vanih a zammi vate tlunah siseh, innzuat sumhnam le hramlak ramsa a tum a seen parah siseh, bokvak ih a caang theimi tlun khalah siseh, thu an nei pei,” ti ah a ti. 27Cuticun Pathian in milai cu a seemsuah; Pathian in amah ih hmuihmel vekin a seemsuah. Pathian in mipa le nunau a seemsuah a si. 28Cun Pathian in an hnenah thluasuah a pek ih, öFa tampi nei in pungzai uhla leilung hi nan luahkhat pei ih nan thuthu in nan umter pei. Ti sungih nga siseh, lei parih a vakmi ramsa tinkim a tum a seen le vanih vate hmuahhmuah tlun khalah siseh, thuneihnak ka lo pe,” ti ah a ti. 29Cuih tlunah Pathian in, öLeilung tlunah thlaici a phunphun le thingtheirah a phunphun nan ei dingah ka lo pe a si; 30vate phunzakip le ramsa tum le te phunzakip, a bokvak theimi ih an rawl dingah hramhring le thingrah ka pe a si,” ti ah a ti. A ti bangtuk in an si. 31Cun Pathian in a tuah ciami hmuahhmuah a zoh tikah a òha ngaingai ti ah a ti. Zanlam a liam ih zinglam a suak, ni ruknak a si.


Zaanṭim ah Thantlang Taung Za Lat Car Gate An Bauh - Falam Online Media\nThantlang, Taung Za Lat Car Gate cu February 24 zinglam nazi 1:30 hrawngah zo a si ti theilomi nih an bauh i thil ziangmawzet an fir tiah theih a si.\n“Covid 19 boruak ruangah nidang vekin Car Gate ah ka feh ringring lo. Asinan thilphur mawṭaw pakhat kan nei mi in thil a phur caan ah an mamawh ṭheu ruangah mawṭaw mawng pawl ṭawh ka kol ter lawlaw. Car Get ih ka feh lonak khal a rei phah thlang.”\n“Tuizing ah phone call ka dong ih nan car gate an bauh. Thil hlomi um le umlo ra zoh aw in ti ih ka va feh cu caku bawm tumzet thawn Nga car kan retmi bawm 2 a hlo.”\n“Online bazaar tuah pawl ih thil cah retṭhatmi khal a hlo. Cun, thildang pawl khal an haai nasa nan cabu tivek lawng a si tikah an fir lo. Ziangzetman hrawng a hlo ti cu ka thei lo” tiah Taung Za Lat Gate hmu Hlawn Hlawn nih TCP hnen ah a sim.\n“Car Gate ah zaan riak an um nan hivek thil thleng zianghman ka thei lo a ti. An bauh caan hi zinglam nazi 1 kiangkap hrawng a si ko ding a ti” tikhalin Hlawn Hlawn cun a sim hrih.\n2021 Febuary 24 zinglam ih inn an bauh lai hrawng ah hin Aye Chain mawṭaw Desiel khal tamzet a hlo tiah theih a si ih, hih thuthawn pehpar in Aye Chain Gate ṭuanvo neitu kan pehtlaih nan zianghman letnak kan dong lo tiah The Chinland Post in a ngan.\n← Falam Harhdamzung hnaṭuan pawl in CDM ih teltu hmin cazin le Theihternak Capi suah\nFalam ih rinsantlak Upa pathum in Ralkap hnaṭuan sawmnak Cohlang Lo →\nJuly 22, 2021 July 24, 2021 Ni Hnem Sung 0\nFalam ih Covid 19 mina netabik in Damcakten Siizung suahsan\nChinram hriamkaibu zaten an cem hlan lo Kawlrawn ah kir lo dingin MAH in a ralkap pawl thu a pe\nOctober 28, 2021 October 28, 2021 Ni Hnem Sung 0


A Thiang Lo Maw? Thiang Thlang Aw! - Chinland Today Media\nMarch 30, 2009 5:15 pm·0 comments\nSiar: Marka 1:40-45\nJesuh cun a zaangfah ngaingai, A kut in a hei dawh hnu ah a tham ih, “Ka lo thiangter duhzet a si, thiang thlang aw,” tiah a ti. – Marka 1:41\nKumkhat Sung Baibal:– Thutthentu 9-10– Luka 5:17-39\nMarka 1:40-45 ka siar tikah ka mit-thlam ah hiti’n ka hmu:\nAnmah lam pan in an hnenah a rero kha an hmu. A kut zap in a hnen naih lo ding ralrinnak a pek hngai. A hnar le a kaa a khuhmi in zo a si ti cu an theithiam. A hnipuan a tlek ih a vun khal a hawk. Amah cu a thianghlim lomi miphar a si.\nJesuh kiang ih ummi miburpi cu an hnenih miphar a ra naih tikah an kian ttheh. Mi hmuahhmuah in amah thawn dai awk ding an ttih, ziangahtile anmah khal mi thiang lo ah an cang ve ding a si. Miphar pawl cu biakkhawmnak hmun le milak ah tel lo dingin khammi an rak si ih anmah lawng riahsiazet in a dang tein an hnipuan thlekin thih ding hngakin an um.\nAsinan hih miphar pa in Jesuh ih ke hram ah a hlon aw ih vansannak le zumnak thawn damnak a dil: “Na duh a si ahcun i thiangter thei ko a si,” (c. 40) tiah a ti. Jesuh in zaangfahnak thinlung thawn a kut in a tham ih, “Ka lo thiangter duhzet a si, thiang thlang aw,” (c. 41) tiah a ti. Jesuh in a damter ih Biakinn ih puithiam hnenah va hmuh aw dingin a fial.\nJesuh cu mi thianter theinak, mi ngaidam theinak, sualnak sungah bawmtu nei lo le ruahsannak nei lo ih a taang mi le suah ngaihnak thei nawn lotu pawl ih nunnak rem ttha saal dingin huham a nei. “Ka lo thiangter duhzet, thiang thlang aw,” lo ti dingin rinsannak thawn Jesuh hngohsan aw.\nRundam dingin Rundamtu in a lo hngak lai,\nNa sualnak hmuahhmuah thianter dingah;\nZumnak thawngin ngaidamnak famkim na nei thei,\nTu ni ah sersiam thar mi ah cang aw.\nJesuh cu nun rem tthat saal daan thiambik mi a\nArlington Nu pawl


Phungyi Upa In Min Aung Hlaing Parih Thilthleng Ding Arak Relcia Mi – Meifar\nPhungyi Upa In Min Aung Hlaing Parih Thilthleng Ding Arak Relcia Mi\nDecember 31, 2021 admin Myanmar 0\nKum 65 mi Min Aung Hlaing cu ralkap hotu commander arak ṭuanlai ah Mon State, Kyaik Hti Saung Sayadaw ava tong ih laksawng a pe, Sayadaw in a hmailam caan ih thilthleng dingmi ṭhenkhat a sim thei. Himi thuhla cu Sayadaw ih dungthluntu pakhat in midang hnenah a simsawng mi a si.\nKyaik Hti Saung Sayadaw in, “Tui ih na dinhmun ihsin khaisang na si ding, a sangbik dinhmun ah na um leh ding. Asinan duhham tuk aw hlah, na ngah dingmi aiih tam sawn ngah na duh asilen na hloral ding. Na duhham tuk asilen na umnak leiram na suahsan a ṭul ding, na umnak leiram na suahsan ding asilen China ram ah tlan aw hlah. Russia ram ah tlan aw” a ti.\nMin Aung Hlaing hi ahlan ah mipi in an rak thei tuk lemlo. July 3, 1956 kum ah Dawai khawpi ah a piang, a nauhak lai a tlawngkaipi pawlin class sungah a ṭong mal tuk ruangah zohman in an kom duh lo an ti. Tlawng a kai theh hnuah ralkap ah a lut ih ralbawi pawl ih duhcaknak a co vivo.\nCutin 2021 kum thok ahcun Myanmar ramsung thuneihnak a la ih August 2021 ah Prime Minister dinhmun a peaw. Phungyi upa ih arak simcia vekin a sangbik dinhmun ahcun a thleng zo nan a duhham tuk ruangah tlaksiatnak lamzin a pan rero lai. Phungyi upa hi 2015 kum ah a thi zo, Min Aung Hlaing cu Phungyi upa ih arak relcia vekin Russia ram ah sahimnak hawlin a tlan leh tla a ṭul men thei.\nYangon, North Okkalapa Ah Bomb A Puak Nan Ralhrang Pawl An Va Feh Lo, Zingzoinak Khal An Tuah Lo


Tuihsun A Si Thei - Chinland Today Media\nFebruary 17, 2009 4:03 am·0 comments\nRaalring in timtuah cia ringring in um uh, ziangahtile Mi Fapa cu nan rin lo laitak fang ah a ra thleng ding a si. – Matthai 24:44\nKumkhat Sung Baiblal: – Puithiam 21-22\n– Matthai 28\nKan dung kumkhat laiih ca ka siarmi sungah America ih TV pawl digital signal thawn an kai lo asile an TV pawl hna a ttuan thei nawn lo ding ti a si. Electric lam thil zuarnak dawr tampi ah thuthannak an taar ih converter box leinak hrangah acozah in $40 lethmat an pek.\nMi tampi in an TV an ong tikah hnattuan thei dingin a ttulmi cu an tuah ko ding tiah ka zum. Ni khiah in raalrinnak pekmi thu parah kan raalring ttheu nain hmailam nikhat ni ih a cang leh ding timi thu parah timtuahnak kan nei ttheu lo.\nJesuh kha a dungthluntu pawl in a ratsaalnak ding ni an sut tikah, “Cuih ni cu Pa Pathian lawng in a thei” (Matt. 24:3) tiah a ti. Cuih ni le cuih caan cu zohman in an thei lo, van ih a ummi vancungmi in siseh, Fapa in siseh an thei lo, Pa lawng in a thei” (c. 36) tiah a ti. “Curuangah raalring tein timtuah cia ringring in um uh, ziangahtile Mi Fapa cu nan rin lo laitak fangah a ra ding a si” (c. 44) tiah raalring te’n um dingin a forh hngai.\nZiangtikah Jesuh a ra saal ding ti kan thei lo, ziangtik caan khal ah a ra thei. RBC ministry hram thoktu Dr.M.R. De Haan in a zungkhan sungah “Tuihsun a si thei men” timi ca a taar.\nNitin ttuan ding ih kan tumtahmi kan suai tikah tuihsun ah Khrih a ra thei ti kan thei maw? Amah tong dingah kan timtuah cia maw?\nKhua a thimzet nain zing khawvang a nai sin,\nVancung ihsin Bawipa a ra cing thei men;\nKhuathim sungah ruahsannak thluasuah a tthang vingvo,\nRuntu Bawi Khrih a ra ding…tuihsun a si thei men\nA Hmunmi Duhdawtnak


Suu Kyi Ih Rakhine Ram Thu Le Rampi Thu Ih A Sim Mi Kimcang - Chinland Today Media\nSeptember 19, 2017 2:39 pm·0 comments\nLeitlun ramtamhuap thuneitu pawl le upat mi pawl hnenah kan rampiin harsatnak a ton reromi pawl cu Myanmar State Counsellor Suu Kyi cun mipi pawl hnenah September 19, 2017 ah thusimnak a nei.\nA thusimmi a nai theibiknak in kan mipi pawl hrang ih siar olsam le theithei dingin ka rak let. A zaten kimcang ih let ding cu duhthusam asinan, a remcang theibik ding zuam phah in hitin kan rak let mi cu a si.\n‘Upat mi zaten cibai, kan dung kum UN zatlang thurelnak ah kan rampi acozah thar dinhmun thawn thusimnak ka rak nei dah zo. UN thuthlung le zulhphung pawl pom hnget in hi thu hi ka dinhngetpinak thawn ka tarlang sal duh a si.\nTuikum meeting cu ka kai theilo ruangah hitin a tawi zawngin kan rampiih hmakhua le kekar dan tawifamkim te ih tarlang ding ka duh.\nRam mipi zalennak hrang le mipi ṭhansohnak hrang 2015 ih hriltlin kan si veten, tuah ding mi le mawhphurhnak tumzet pathum tuahsuak dingin kan hmaiah a songaw. Cumi pawl cu a tuum zet mi le caan sauzet rei ih tuahthei ding mi pawl an si.\nZiktluak Mipi Zalenak, Reidaih mi Remdaihnak le ṭhansohnak pawl an si. Hi pawl hi olsam mi an silo. Thlakthlengawknak hrangih hmainor cu kan hrang ahcun kum 50 lenglo ralkap uknak ihsin mipi zalennak ih kai rero kan silai ruangah kan cawm nung rero lai fang lawng khi a si. Curuangah a famkim mi kan si thei hrihlonak cu a si.\nA hngetkhoh mi Remdaihnak khal kan rampi zalennak kum 1948 ih a ngah ihsin kan mah sung ih buainak kum 70 sung um rero laimi ihsin kan rak zuam rero zo mi a siih hlawhtling thei dingih kan zuam rero laimi khal a si.\nThansohnak timi cu a tlun lam ih pahnih pawl cawmnunnak thawn kan hlawhtling vivo tum mi a siih remdaihnak le mipi zalennak ziktluak pawl ngahnak ihsin cangsuak vivo peh ding mi khal an si.\nKan rampi cu rampi relbawlawknak hrangih buaithlak zet mi a si ticu nan zapite ih theih cia mi a si. Cumi buaithlak zet cu theicingin mipi pawl cun caan tawite sungah a zaten cingfel thluh dingin ruahsannak in nei.\nAcozah thar kan kai hi tubaite a siih thla 18 hman hmaizarh lawng ihsin a kim lai ding mi a si. Thla 18 cu caan tawite sung a si ruangah cumi pawl tuahfel thluhnak ding caan a si lo a si. Cu tiih kan ti ruangah kan hmabak pawl le kan mawhphurnak pawl tuahsak thei ding dinhmun kan silo tinak lam a silo.\nRampi mipi pawl parah ka zumnak ka ret ih tuini ah leitlun ramtam huap le kan ram rualpi pawl, in zangfahtu pawl hnenah kan rampiih a hmalak tummi; rampi remdaihnak, ṭhansohnak, thuhla hi ka lo hlawm duh hai a si.\nLeitlun ramtamhuap pawl ih seherhnak le ngaihvennak bik a simi Rakhine thuhla khal lo hlawm ka duh a si. Kan dungkum UNGA ah ‘leitlun ramtamhuap pawl ih zingzoi zohfelnak le hliakhlainak kan ṭihlo, ih remṭhatnak ding hrangih hmalaknak le khawkhannak khal kan poi tilo’ tiin ka rak tlang au pi. Cumi pawl kan tuah mi a tawi zawng in ka rak tarlang duh a si.\nUN ih ka thusim thluh ni 18 nak, October 9 ni ah, Rakhine ram ih Palik sakhan hmun 3 rori ah Muslim hrimkai pawl in an siim ih, October 11, November 12 pawl khalah an siim bet hrih. Hi mi ruangah mi tamzet in an thihphah ih Inn urkang sak le um hmun neinawn lo in mi tamzet an um phah ih, Muslim mi ziang maw tizat Bangladesh ah an tlan phah.\nCumi thok ihsin kan rampi acozah in remdaihnak hngetkhoh Rakhine mipi le Muslim pawl lakih a um theinak dingah a cang thei tawk in kan tawlrel cih a si. Hi tiih buainak sosang a suah hlan ihsin Kofi Annanrori khal sawm in le amah ih hruai miin zohfelnak neih ding khalin kan rak sawm zo mi a si.\nCumi cingin buainak pawl cu kan rak khamngah lo ih kan dung kum tiang khal remdaihnak cangsuak thei dingin kan zuam bet hrih lai ko. Cuvek ih kan tum rero laifang le hmalaknak kan nei rero lai fang te ah palik pawl umnak sakhan 30 rori le Taungdanza khawte ih palik sakhan pawl cu August 25 ah hriamkai pawl in an siim bet sal.\nRakhine ramih misual cangvaihnak ruangah rampi acozah cun, Arakhan Rohingya Salvation Army (ARSA) pawl ih cangvaihnak cu, Leitlun ih mihel cangvaihnak thawi pehparih daan hrampi Bung 6, cang 5nak vekin mihel cangvaihnak a si tiin le mawhphurnak neitu an si tiin mawhpuh an si.\nMyanmar rampiin Rakhine ram buainak thu ih minung covo pahbaltu le buainak suak tertu pawl cu kan duhlonak kan langter ih thazaang khal kan pe lo a si. Hi hmun ih kan ret mi ralkap le mipi kilhimtu pawl khal acozah lam ihsi hngetkhohzet thupek le zirhnak thawn, thusuak le mawhphurhnak pek mi pawl an si ṭheh ih buainak lak ihsin mipi pawl kilhim dingih mawhphruhnak kan pek mi pawl an si.\nMilai covo pahbal zawngih cangvaihnak le buainak suak dingih cangvaihnak, ziangtheilo nauhak le mipi pawl buainak suak tertu pawl cu dingfel lairelnak thawn an tlun ah thuhla cingfel ding khal kan tum a si.\nBuainak tuartu zate hnenah kan riahsiatnak kan tarlang duh a si. Buainak tuartu pawl hi Muslims pawl lawng siloin phunhnam nauta le mi hnuaita deuh pawl leiltun mipi pawl ih an theih lo mi khal an tel a si.\nHi tiih harsatnak tuartu pawl hrangah bawmnak hi August 27, 2017 ni thok ihsin bangranten kan pek thluh. An zate hnenah thleng thluh thei ding khalin kan zuam rero lai a si.\nKofi Annan in kan ram sung ih dinhmun pholangnak felfai cu August 25 ni ah famkim zetin a tarlang ih himi ni hi buainak a suahnak ni khal cu a si. Kan rampi hrangih tuahrem ṭul mi tiih pek kan simi khal a rangthei bikin caan tawi sungah tuahfel thluh thei ding khal kan zuam tum mi a si. A dang ṭul tiih ruahhmanmi pawl khal facirik te hrelh loin caan rei le tawi tiin tuah thluh thei ding kan tum a si. Rampi acozah khalin a theitawp a zuam rero lai a si.\nSeptember 5 ni hnu ah doawk buainak zianghman a um nawn lo. Asinan Bangladesh ih a tlan luttu Muslims pawl an pung sinsin mi cu felfai teih zohfel ding kan tum a si. Ziang ruangah ramleng ah an tlan rero hrih lai timi cu a tlan tu pawl tawngin suh kan duh ih, tlan velotu pawl khal suh kan duh a si.\nMitam zet ih kan theih lo mi cu ramleng ih a tlantu Muslism tamzet hi Rakhin ram sungih a tlan velotu Muslim tamzetin an thlun lo tihi a si. Muslim pawl umnak hmun ih zatek 50% hnak ih tam pawl hi an mah si dan te vekin a um hrih lai ih buainak a suah hlan ih an dinhmun kel vekin tutiang an um hrih lai a si.\nCuruangah rori ah himi thu cu nasaten ziang ruangah hitin a cang rero hrih lai timi hi kan zoh ih kan zingzoi fel a ṭulnak cu a si. Thubuai a umnak hmun lawng zoh loin thubuai a um lonak hmun khal kan zoh a ṭul a si. Ziangruangah hi hmun pawlah buainak suak ding an rak hrial thei a si pei? Curuangah kan ram dinhmun in ṭawm pitu ram mipi pawl hnenah sawm kan duh mi cu kan ram Muslim dinhmun ih kan zuam reronak in theihpi ding hi kan duh mi a si tihi a si.\nHivek thu kan zuamnak ih nan thei duh ngai a sile in rak theihter hram uhla nan mah hrangah a hmun ih feh dingin kan lo khawkhan pi dingih nanmah le nanmah khal; hipawl hi ziangruangah an tlak suak velo? Ziang ruangah an kiangkap khua pawl cem duahdo cimit duahvo vekih a lang laiah an mai khua cio ih um hrih ding an hril? Timi pawl nan sut awk thei ding a si.\nKan ram mipi pawl harsatnak ih ummi lawng siloin Rakhine pengṭhen hrangah ṭhansohnak tuah dingin 2017 – 2021 hrang tiin tumtah riruang ih ka ret mi pawl khal tarlang ka duh a si.\nKhaw mipi pawl hrawng hnaṭuan ding 100 lenglo um, mipi le bulpak hnatuannak ding tuah sak dingin tuah a si. Cumilawng siloin khawsung mipi ṭhansohnak hrang lampi; a hlan khawte mawṭaw thlen theilonak hmun pawl ah mawṭaw thleng thei dingih lampi kauhnak, meisa, harhdamnak le zirnak pawl khal thleidannak neiloin pek ding tumtahnak a um a si.\nHarhdamnak thulam khalah khuahlan ih a thlenlonak hmun pawl ah tamsin thleng thei dingih tumtahnak pawl khal a um a si.\nTlawng 300 lenglo sak dingin le Muslim pawl khalin thlei dannak um lo in phunsang tlawng kaiter ding ti khal kan tawlrel zo a si.\nHarsa pawl hrang ih bawmnak khal August 25 ih buainak a suak hlan tiang ahcun mipi vantlang hnenah thleidannak umloin zatek 95% tluk roriin pek an rak si thluh ko. Tu khalah a veihnihnak hrang pek ding tumtahnak a um lai a si.\nRam mi sinak ih cohlannak ding thu khlah zofehnak neiih thuhla zingzoi dingin le kan ram mipi zate kan ṭankhawm ṭul mi a si. Hi tiih zohfelnak neih ding mi thu thawn pehpar awin Muslim Hruaitu hrekkhat pawl cun zohfelnak thuhla ah tello dingin le mipi pawl in thazaang pek lo dingih thuhla fialawknak a um. Hi mi ah sunralnak zianghman a um lo ruangah nan zaten in rak bawm cio dingin le nan rak tel cio ding hi kan duh a si.\nZirnak lam thu khalih buainak a suaklonak ding ah zirlaibu, remdaihnak, vantlang mipi hrang ṭhansohnak lam thuhla pawl zirnak ding khal a thar ih suah dingin tumtah a si.\nRadio FM channel khal tuah sak ding in le; rammi sinak hrang ih zohfelnak thuhla thannak ding, zirawknak thu le harhdamanak lam thuhla pawl thanawk thei dingin bunsak ding tumtah a siih Rakhine Bengoli, Myanmar pawl in phuan a si ding.\n2016 ihsin ahlan ih thuthang latu pawl fehsianlonak hmun pawl khalah thuthang latu pawl feh thei dingin zalennak pek an si. Buainak a suah hnu khalah acozah cun thuthang latu pawl feh thei dingin a zuampiih zalen zet in siannak khal pek an si.\nBangladesh thawi ramri thu khalah Bangladesh home minister in kan ram ih ra tlawng dingin ziangtik lai caan khalah kan rak cohlang in kan rak hmuak ih ramri thu reltlang ding khal kan ralring a si.\nBangladesh ram ih tlantu pawl Myanmar ram piin rak cohlang sal dingin ngennak a um. Himi thu khalah zohfelnak felte ih neih ding ruahmannak pawl hi 1993 ihsin a rak um zo mi a si.\nHi lungkimnak, rampi pahnih karlak ih a rak um mivekih thlun peh ding khal kan ni cu kan ralring a si. Kan rak lungkim tlang mi vek cekciih thlun dingin kanni cu kan ralring a si. Ka simvo vekin hi tiih zohfel zo mi pawl cu zianghman dawnkhamnak um in, humhimnak kim thawn kan ram ah lakluh an si ding. Zohfelnak neih ding cu ziangtik lai khalah ka ralring ringring a si.\nLeitlun ramtin mipi pawl in Rakhine ram ih thubuainak ruangih ramleng ih tlan mipi pawl le inn le khua urkangnak thuthang ruangih harnak tuar pawl ruangih in ngaihvennak pawl hi kan thei a si. Ka sim zovekin September 5, 2017 ihsin buainak hi a um nawn loih, umnak hmun ralrin dingih ralrinṭulnak hmun khal a um nawn lo. Himi thu ah kan ni khalin nasa ngaiten seherhnak kan nei ve a si. Buainak hi ziangmi cekci a si tihi hawlsuah ding kan duh tuk ve.\nPuhawk tonnak thubuai thawi a rawicok rero mi a si. Cu pawl khal a zaten kan ngaicang thluh. Hi puhawknak pawl khal hmalaknak ngaingai kan neih hlanah rinrahmi le a fekmi dinhram thawi ummi pawl an si ding kan duh.\nThubuai tisuaktu cu zovek sakhuanak, miphun, ramkhel thu ih sinak nei an va si khale kan ram piih a pompi mi milai covo sinak le vantlang mipi buainak suahpi tu an si ahcun an tlun ah hremnak pek ding kan tum thluh a si. Mipi covo pahbalnak thuah kan ram hi a neem men lo mi a si.\nRakhine state ih harsatnak thu kan buaipi rualin kan ram thlanglam ih buainak khal mallai vawn ther cih ding kan duh. Kan ram ah remdaihnak, a hngetkhoh mi a um thei ding hi kan duh mi le kan tumtah mi cu a si.\nCuruangah hi tiih remdaihnak hrang hmalaknak kan neih mi ah in telpi ding hi kan lo sawm duh a si. Ni kum August thla ih kan rak tuah mi remdaihnak thu khalah buainak tete pawl kan tuar hrih rero lai. Himi pawl ruangah ka mangbang lo. Ziangruangah tile hivek hi leitlun hmun zakip ih remdaihnak thu ih rak thleng rero dah mi an si ko. Cem ral tluh ziknak vek tluk ih buainak le thuhla dangdang pawl tla a rak um dah ṭheu ko. Asinan a cem netnak ahcun kutsihaw in an rak sualsuak thluh cio mi san thuanthu pawl tla an rak si.\nZiangruangah tile leiltun mi zapiin, buainak hnakin remdaihnak, raldoawknak hnakin hnangamnak pawl hi kan hrilsawn mi a siih cucu zovek mi khalih an thazaang tlungter sal tertu le phurtertu bik a si. Asinan thilolsam te men cu a silo harsa zet mi cu a si.\nHmailam pan ih rampi remdaihnak le tundinnak kan tuah rero lai ah leiltun mipi zaten in rak zangfahtu le in rak theithiam pitu pawl hnenah kutongzawm ih in rak bawm ding hi zangfah kalo dil duh a si. In rak bawmnak ding khalah a sezawng siloin a ṭha zawng hmakhuathlir mi hlasawn, in ruah pi ding hi kan duh in ka lo ruahsan a si.\nKan rampi hi rampi pakhat vek ih in zoh ding hi kan duh ih, buainak a suahnak hmun pakhat te men zo ih in khaikhawm men ding hi kan duh lo a si.\nKan ram hi belnu kuai mai thei ding ringring dinhmun ih ding mi ram mipi zalennak nei kan si hrih lai. Asinan cumi pawl khal a sinak vek ciah in cingfel ding hi an mai mawhphurhnak a si. Hmun pakhat ih harsatnak lawng zohih tuahrem ding ci a silo. Azaten a pumhuap ih tuah ding hi kan tumtah mi a si.\nCuruangah kan rampi hrangih hmalam ziin thar, feh dan ding thar, a ṭhalam hoizawng, mipi pawl ih eithei ding le hnetkhoh zet a si theinak ding in hawl piih in dinpi dingah ka lo sawm duh hai a si.\nKan rampiih harsatak hi coplecilh ih kan cinfel theilo mi ruangah ziang tik hmanah kan cingfel thei nawn lo ding tinak a si riai lo. Kan mipi in an tuarnak hi malte kan ti rei phah deuh tinak fang lawng hi a si sawn ih kan mipi pawl ih tuarnak hi a rang theibik ih cemter ding hi kan tumtah bikmi cu a si.\nKan rampi ramri le mipi pawl humhimnak thu ah leitlun ramtin pawl khalin in telpiih in theihpi ding hi kan duh in kan lo sawm a si. A hleice in an ram thu ahcun Myanmar rampi minung pawl in mawhphurhnak hleice a siih, acozah zungsang ih hnaṭuantu ihsin thok mi zovek khalin rampi ṭhansohnak ding thu ahcun mawhphurhnak kan nei cio a si.\nKan rampi remdaihnak hrang ih kan zuamnak thu ah ram leng mipi pawl in intel ding hi kan duh sangka hi tumpiin kan ong a si. Buainak hmun ah ra lut in ra zoh cio uh. Cutin kan rampi buainak thu ah nan mahten ra zohin zianga cang? Hi mi buainak hlonhlo thei dingin ziang mi kan tuah thei ding tin nanmahten rak ruat ve cio uh. Culawng siloin remdaihnak a umnak hmun ah ziangtin remdaihnak an tuah timi khal thuukzek ih in rak zohpi ding hi kan duh a si.\nZiang a cang, ziang tin kan cingfel thei ding timi le ziangtin kan bawm thei ding timi, ziang ruangah hitin a um lo ih ziangruangah a cang thei timi tla in rak zoh piding ka duh a si.\nMipi bawmnak khalah kan tlangbawi pawl ih hohanak in hmalaknak neih rero a siih Red Cross le rampi sumpai rak bawm tu pawl khalah kan lungawi. Kan ram mipi pawl bawmnak rak pe tumtu pawl khal nan um ti kan theiih kan lungawi.\nZovek mi khalin kan rampi Myanmar hi sakhuanak, zumnak, miphun sinak le ramthu khelruahnak dang men ruangah ṭhendarh ding kan siang lo a si. Sakhuanak le miphun buainak in in ti buaiter ding a siloih kan duhlo, kan danglamnak cio vekin kan rampi hi kan tung ding mi a si. Mi zocio in mahle sinak vek cio in milai covo kan nei.\nRam khat ih miphun hrinkhat kan si vekin leitlun rampiih miphun khal kan si Leitlun rampi mi khal kan si.\nUN hi rampi pakhat le pakhat buainak pawl cemtertu ding hrangih din mi a si. Curuangah tuini ih kan tuah thok mi pawl hi a thoknak lawng a si hrih laiih Myanmar rampi hrangih a hngetkhoh le a rintlak mi dinhram pi hrang hmalaknak lawng a si hrih lai. Kan rampi Myanmar mipi kalak ih buainak tenau pawl a simi, miphun pakhat le pakhat, ruahnak dangdang pawl hi kan do thei ding a si. Ruanak dangdang ruang ih buainak pawl tla cu thinlung kauzet le ruahnak ongaw zet ih kan reltlangnak in kan cemter thei mi a si. Tirhsiannak le midang zawnruahnak pawl khalin midang ih thuruah dan hi kan theithiam sak thei a si.\nCutiih kan ṭankhawmnak lawngin si kan dinsuak thei ding. Cuti siloin pakhat le pakhat tongkam, cerek, kharuahnak ih doawknak cun in tuahrem lo ding a si. Do awknak le ṭihnak pawl cun hmaphe lawng hi a suah pi mi a siih cumi pawl kan suahthluh lawngah remdaihnak ngaingaih hi kan ngah thei ding a si.\nNan theicio zo vekin puhkual tonawknak pawl lawnglawng in kan ram hi a khat. Cumi thuthawn pehparin khawilam hman hoin thu ka sim tum lo ih buainak le ralawknak thuhla; ruahnak in siseh, hriamhrei in siseh kan tumtah ka coktho tum lo ih cumi hnakin remdaihnak um thei ding hi ka thehdarh tum bikmi a sisawn.\nHimi ka simmi pawl cu a tawinak zawng ih sim mi a si ruangah leitlun ramtin mipi pawl in kan thuhla ngaihven ih in rak theihthiamnak ding hrangih ka tarlang duhmi le a tawizawng ih kan phuan duh mi a si.


India : Covid 19 Vaccine side effect tuarluan mipum 447 le mithi pakhat a um | Falam Online Media\n2021, January 16 ihsin India ram ah Covid 19 vaccine tlangzarhnak an nei thok ih nihnihnak tiangah mipum 2,24,301 lenglo an dawt zo.\nSiidawt zo mipum ting 2 luan ah minung 447 in side effect na cuang in an tuar ih mipakhat a thi tiah India ramsung media pawl in a tarlang.\nMithi tu cu Uttar Pradesh, Moradabad district Siizungpi ih ward servant a si ih, zarhte sun ih vaccine an dawt hnu zaan lam ah cawlh lak loin hna a ṭuan pehzom. Zarhpi ni ah Ṭang/Awm na ciamco in a um ih thawsam in a thi. Sii an dawt mi cu Covidshield vaccine a si ih, Doctor pawl cun side effect ruangah a thi mi siding an zum.\nCupa thih thu cu India Harhdamzungpi in a tarlang lo ih, official in cu “Nihnihsung kan dawt mi ah natuklo side effect tuartu mipum 447 an um. Cumi ah mipathum lawng siizung an thleng” tiah an tarlang.\nHarhdamzung lam cun Siizung thleng mipathum an um ih pahnih an suak zo tiah an tarlang nan ramsung media pawl cun zarhte sun ih siidawt mi lawng ah amalbik mipum 12 lenglo siizung an thleng ti`n report a um tiah an ngan a si.\nIndia took a regulatory shortcut for their homegrown vaccine, a move touted by Prime Minister Narendra Modi as a success in India’s self-reliance. But several groups and unions representing scientists and doctors have expressed their concerns. https://t.co/espGZGYvsR\nIndia ram ih hmanthokmi Covid 19 vaccine cu Oxford-AstraZeneca tuah, Serum Institute of India ih suah sawng mi Covidshield le ramsung company Bharat Biotech tuah mi Covaxin an si.\nNawt zetin an tuah hlei ah an tuah ṭhehsuak oltuk ruangah Leitlun thiamsang pawl cun a him ngaingai pei maw ti`n thusutnak an nei nan, India Prime Minister Modi cun “a him lawlaw. Kiangkap ih rinhmang an simmi kha zum ding a si lo. Rinhlehnak zianghman umlo ten dawt cio uh si” tiah mipi hnen ah a sim a si.\n← January 20 : President Donald John Trump caan hman tum dan\nFalam ah Covid 19 mina 2 hmubet + Falam dinhmun →\nIndia cozah in PUBG tel in Chinese App 118 a Phit, Kawlram mipi hman mi App lar khal a tel tam


LTTE Hotu A Thi Fiang - Chinland Today Media\nMay 20, 2009 11:53 pm·0 comments\nSri Lanka Cozah in LTTE hotupa Velupillai Prabhakaran an kahthat thu an puang hnu ah LTTE Webside ah LTTE pawlih International Relations kaitu S, Pathmanathan cun an hotupa bik a thih lo thu tar langsal in LTTE hotu V, Prabhakaran cu Tamil miphun pawl zalen nak an ngah thei nak ding hrangah hna a tuan lai rero asi tiah a tar langih Sri Lanka Cozah cu thu phan thu thehdarh ah a puh.\nHimi ruangah Sri Lanka Cozah cun LTTE hotupa V, Prabhakaran cu a thi rori a si ti mipi in an hmuh fiang thei nak dingah mizan sun ah TV ah LTTE hotu V, Prabhakaran ih ruangcu an pholang a si. Sri Lanka ralkap thupuangtu Brig, Udaya Nanayakkara cun LTTE hotu V, Prabhakaran ih ruang hi Nandikadal ah hmuh a si ih a lu ah meithal ih kahnak hma khal a um tiah a sim.\nSri Lanka President Mahinda Rajapaksa cun LTTE pawl an do nakcu hlawh tlingzet in a tawpzo tiah mizan sun ah an ram Parliament ah a puangih, mi tampi in Sri Lanka ram ih Tamil miphun pawlcu hmuhsuam leh nekcep in an um ding ti ih an ruah micu thil diklo asiih, Tamil miphun pawl hrangih thanso nak leh an canvo khal Cozah cun theitawp in a ngai pawi mawh dingih, Sri Lanka Cozah in Tamil miphun a do lo ih a do micu LTTE pawl an si a ti.


Pitar Pakhat In A Fale Pawl An Nunnuam Deuhnak Dingah Tin Chindwin Tiva Ah A Dawp That – Meifar\nPitar Pakhat In A Fale Pawl An Nunnuam Deuhnak Dingah Tin Chindwin Tiva Ah A Dawp That\nAugust 16, 2021 admin Myanmar 0\nRalkap nunrawng le Covid-19 natsia in Myanmar mipi pawl an nuai ciamco ih zocio khal an harsa thluh, harsatnak ruangah thinhar beidong ih thataw khal an um hnuaihni zo.\nSagaing Division, Kani khua ih um pitar pakhat cu damlo ringring a si. A fanu Aeint Phoo San cu Myanmar lemcan thiam hminthang a si ih Miss Asia Myanmar 2016 zuamawknak khalah arak tel zo, a fanu ih pasal Moe Sat khal Myanmar lemcan thiam milar thotho a si.\nAeint Phoo San hi naupai lai, a naupai cu thla 3 a kim. Aeint Phoo San tei nupa khal Covid-19 in an damlo ih sumpai lamah an harsa, curuangah Aeint Phoo San ih nu in a damlo thu le ei le in ding a neih lo thu cu a sim ngam lo ih a thataw sawn.\nAn makpa Moe Sat in “Ka nupi ih nu cu Chindwin tiva ah a dawp that, ka nupi naupai lai hi ziangtin ka hnem ding” tin a riahsiat thu pawl a tarlang.\nAeint Phoo San khalin “Ka nu, na sual tuk aw. August 4, 2021 tiang cu phone in kan biaaw ringring lai, umnak ding le ei le in ding kan harsa tuk ih, umnak ding a remcang veten ka lo ko ding ka ti si.\nBuainak dang zianghman kan nei lo, kan sinpi thluh nan August 5 sun ah mual in liamsan. Na fale pawl, in duhdawtnak thinlung ruangah hitin thil na tuah cu a si nan na fanu hrangah cun ka damsung hliamhma ah a cang ding.\nThuphan in sim hlah ka lo ti ṭheu ih “Ka sinpi thluh sokhaw” tin thuphan na rak permi ka zum ruangah na fanu hi ka thiamaw lo tuk. Vanram ah hahdamten cawl thlang aw” tin a tarlang.


Himnak Hmun - Chinland Today Media\nMay 8, 2010 12:39 am·0 comments\n“Hiti ih na tuah ruang ahhin Bawipa in lo rul hramseh. A thla hnuai ih humhimnak na hawlmi Bawipa, Israel ih Pathian in a laksawng cu famkimzet in lo pe hram seh,” tiah a ti. -Ruth 2:12\n– 2Siangpahrang 4-6\n– Luka 24:36-53\nTaluk ram, Nanjing ih ttihnungza raaldonak a ra thlenlai ah nunau tampi khal zaangfahnak um loin hmuhsuam le thah an tuar. Cutluk ttihnungza thilcang rero laifangah Minnie Vautrin timi nu cu raaltthazet in Taluk nunau pawl tuahmawh an tuarnak ihsin humhualnak hna a ttuan. Amah cu Nanjing ih Ginling College ah cazirhtu missionary a si. Taluk pawl, missionary pawl, minaa raitu siibawi pawl, sumtuahtu pawl thawn kutkai aw in an ttuan tlang ih Ginling College cu nunau thawng tampi ih relhnak le humhimnak hmun ah an canter.\nRuth le a pasal ih nu Naomi khal humhimnak an ttulzia thu Bible ah kan hmu. Nuhmei an si vekin an pumcawmnak ah mi ih Lorawl faang aatnak ih an hlahmi faangvui an khawm a ttul. Anmai’ Judah daan vekin Ruth cun an sungkhat unau pawl sung ihsin amah tlen theitu ding a hawl. Faate hringin an hrinhnam thuanthu pehzom theinak dingah a thi ciami a pasal ih sungkhat unau naihbik sung ihsin amah kha nupi ih a tthittu ding a hawl.\nBoaz cu Ruth ih pasal a thi zomi ih phunpi sungkhat unau a si. Ruth in a ninu Noami zohkhen dingin a thaap awknak le Bawipa Pathian sungih humhimnak a hawlmi (Ruth 2:12) in Boaz ih thinlung a khoih ngah. Cuti’n a nupi si dingah Ruth cu an daan vekin a tlen ih a ninu Noami thawn tthazet in a cawm hngai.\nPathian cu kan beunak a si (Saam 46:1) ih kannih tla Pathian in midang pawl himnak hmun pakhatkhat tuahsak theitu dingah hman in duh. – Dennis Fisher\nRuat ttha aw:\nZiang ti zawn in midang ih ttulnak na bawm thei?\nMibur hrangih hnattuannak pawl,\nAsilole kawhhran pakhat ih ttulmi,\nBawm thei ding daan hawl awla ttuan bawm aw.\nDuhdawtnak a langtertu pawl cu duhdawtu taktak an si.\nA Cang Menmenmi A Si Maw?


Capoh Lawrkhawm - Chinland Today Media\nJuly 18, 2009 2:05 pm·2 comments\nTheih lo a suallo.\nLaipa pakhat khal hi American ah meting a va kai ve ih, sun caw ei cu ah an cawl. Ram dangdang ihsin fehkhawm an si ruangah, sabuathu (waiter) cun, zah thiam zet in Laipa cu a eiin ding vun suh phah in, “Sir, are you vegetarian or non-vegetarian?”, a vun tiih, Laiap cun, ziangkim ei theh thei a si thu hun sim a duh ih, cunah “Anytarian a ti”.\nPa pakhat ruai fatu kha l khan sa mallai a rak thup ih, hmun dangih a feh sungah miin an rak thup sak bet. A ra kir cun, a hmu nawn si lo ih, “Hi tawk ih ka sa zianglo kha, zo ha maw rak ziang lo tu? Duh ahcun mah ten zianglo mai ding si. Mi zianglo cia rak zianglo fekfek a tul sawm? A rak thuh saktu lawngin a theithiam.\nPathian thu thei lo\nAn rualza in Pathian thu an rel khawm ih, anih rel ding ziang rak thei lo ta fam cun, “Kei cu, Pathian thu ka theilo tuk lawmmam ih, kan Pitar (Peter) ih thingpar kai lawng ka thei” tiin a rak ti.\nPa pakhat khal hi a ral a tha tuk ih, ziang tik lai khalah a thi ngam ringring. Thuphan a per khallen, thih a ngam, mi a bum khallen thih a ngam, fala a len khallen thih a ngam.\nRuk ding thei lo\nTlangval pakhat rukru khal kha, pitar pakhat in ah rukruk a tum ih, ruk ding a thei lo tuk kha, Pitar itthat lai kha thang ta hrat in, a banih a rubber khih cu a laksak ih, in a thlen hnu ah, ziinan ah a ciah puam men.\nOn mi neih lo ruangah\nTlangval pakhat phun 5 hman ong khal kha fala lennak ah rel ca thiamawk a duh fawn ih, cunah, “M.A ka rak phi lo kha cu a pawi si a” a vun tiih, fala cun, “Ziangtik ah ha maw phunhra (Matric) na rak on?” a rak tiih, sawn har a ti fualfo deuh a si ding, “a ..a… cumi cu ka rak on lo ruangah fam teh ka peh thei lo” a tiih, fala nu cun biak peh vivo a tum nawn lo nasa.\nFala nei thei lo\nTlangval pakhat fala nei thei lo zet khal kha, a rualpi pawl in, “Ziangah ha maw fala hi na neih thei lo aw?” tiah an sut ih, cupa cun hni phah zuakzo khin, “A… ziang dang si hlah khaw, fala ka hmuh len, an ek thawh lai awm ding khi ka mitthlam ih, ka hnih a suak ciamco thei si lawm” tiin a rak sawn.\nKa lo hring ding\nTlangval pakhat tongkam thiam lo zet khal kha, fala a leng ih, fala hnen ahcun, “Ka lo duh i ti lo pang ahcun, ka thataw dingih, zan ah ka thla thawn ka lo hring ding” a ti. Inn ih a tlun hnu ah, cui fala cu cakuat tha in a thei aw ih, “Ih …uh…cuti vek lam si lo in” tiin a thu a thawk.\nSim hlah maw\nTlangval: Ka lo duh, I duh maw?\nFala: Um hrih aw, a rem hrih lo si hrih she.\nTlangval: Asile, zo hman sim citcet hlah maw.\nKan lawm lo\nTlangval pakhat zuu cing le bawkvak phah ih tlung kha, a pa in a kawk ih, “Na rung suak ih, kan lo lawm zet, na vun vak thei kan lo lawm sinsin, hmansehla na hung tlangval tahrat ih, na zuu ri na hun vak tlung hi cu, kan lawm lo sokhaw” a ti.\nTlangval pakhat hmelse zet khal kha, mileng room ah a rak it ih, in leng pakhat rung cun, cui tlangval tohkham sau ih rak it cu zoh phah in, “Kha a ziang na so?” a run tiih, a U nu cun a nau hmelsia cu zahpi phah in, “Zo dang sihlah, khualkhua ih kan sungkhat a si kha” tiah a rak sawn.\nTong thei Thangte\nSaya: 1969 hi ziangha a pawimawh nak?\nThangte: Mahtama Gandhi a suak.\nSaya: A lungawi um e, asile 1972 hi?\nThangte: Gandhi kha kum thum a kim.\nTangka pek ding nei lo\nTio feh ding mawtaw ahkhan a rak to ve ih, tangka pek ding a nei fawn si lo ih, tangka diltu a rat tinten, tonak a rak kian bum theu.\nTi Thuknak Lamah\nKa Nupi Ka Bawm Lo\non July 18, 2009 at 6:30 pm\nA tam tuk nan a zaten siar nuam tuk.\nPakhat hman kan lo in k siar ve…..a nuam tuk.\nKeimah te ka hni si ko…\nHniangsinpa na thiam tuk maw.\nPakhat pa a voih suak tukih napin thawh a tumih a vun sang cu sungdawk ek a thawhsuak pang timi tla na ngan tel lo ve…Hi…\non July 19, 2009 at 2:13 pm\nhniangsinpa cing cing na ti tha thei na sa.


Nitin Taimak Suahnak - Chinland Today Media\nNovember 16, 2010 12:27 am·0 comments\n2 Timote 2:3-16\nA hnattuan a zahpi lotu le Pathian thutak thuthangttha dikzet ih a simfiangtu si dingah Pathian lungkimnak ngah dingin zuam aw. – 2 Tim. 2:15\n– Ezekiel 3-4\nLeitlun huap ttazaw tum thiam (violinist) Midori cun tumtahmi ih thinlung ret (focused) le taimazet ih timlam awk (diligent practice) hi thil tuah suak theinak dingih tawhfung a si ti’n a zum. Kum khat sungah hlasak puai vei 90 ah violin a tum na’n ni khat ah a tlangpi thu in nazi 5-6 sung cu nasatak in a practise ringring. Jane Ammeson in magazine sungih a cahram (article) sungah Midori ih ttongmi hitin a ngan: “Ka hnattuan hlawhtlin theinak dingah nitin nasazet in ka practice ringring a ttul. Nazi paziat sung timi quantity cu a thupi lo, thungai thlakin quality neizet ih timlam awknak neih dingsawn a thupi. Tlawngta pawl ka tong hngai, violin an tum kha kan zir an ti nain thungai thlakin taimak suah in an zir, an zoh dah lo. Na textbook na kau kha ca na zirzoi tinak a si cuang lo.”\nCuih thuhrampi (principle) cu zumnak ih kan nun daan khalah a dik ve thotho. Paul in, “A hnattuan a zahpi lotu le Pathian thudik thuthangttha cu dikzet ih a simfiangtu si dingah Pathian lungkimnak ngah dingin zuam aw,” (2 Tim. 2:15) a ti. Taimaknak cu tuah ringring, thungai thlak ih zuam, daithlang lo tinak a si. Pathian thawn kan pehtlaih awknak a kilkip a huap thluh.\nAwnmawi tumtu in a tthabik si dingih a zuam vekin Pathian hnattuantu pawl tla rinsan awk ngamnak thawn Pathian rian ding, a lungkimnak hawl ding, le thiamzet in midang hnenah thuthangttha hmual neizet ih sim ding kan si.\nTuni ah kei hi taimazet in A Thu ka zirzoi maw? Thla ka cam maw? A simmi ka ngai maw? ti’n cek aw ringring ding kan si. – David McCasland\nRuahsannak thawn kan nung tikah,\nKhrih ih ratsaalnak kan hngakhlap;\nTaimaknak thawn A thu kan ngainak cu,\nKan thupitbikmi ah a ra cang. – Sper\nA Thu ngai dingih caan petu hnenah thu a sim ih,\nThlacamnak ih caan petu pawl cu an dilmi a ngai sak.


A Hnu Bik Trump Dirhmun Le Biden Caah Thinphang Ngaimi – Chin World News Evening\nDecember 8, 2020 December 8, 2020 Salai Van World News\nAmerika hrilawknak thu ka ngan khat deuh ih culai lakah thu a phunphun a ra suak. Trump boruak a ṭha taktak tivek, Trump in a neh tivek Trump a sung tivek Trump in Ralkap thuneihnak a phuang ding tivek ngan celcel a si. Asinan pakhat hman a dik lo. Trump ih National Security Adviser hlun Michael Flynn cun ṭuanvoneitupawlin an hna an tlin lo ahcun ralkap kaihruainak thawn hrilawknak thar tuah ding a si cu a ti nan Trump lam ihsin zianghman rel a um hrih lo.\nA dang leh cu State Hluttaw pawlin State hrang Electoral Voter an ruat tikah “Faithless vote” an ti ih mipi hriltlin si lo mi vote petu an ruat le cu boruak a hnawk vivo lai thei. A san cu Pennsylvenia, Michigan, Arizona le Georgia hi Republican control mi Hluttaw a si ruangah a si. Trump Team hin thubuai an tuah mi hi 50 leng lo a si ih cupawl lakah 39 hrawng cu Judge in an hnawlsak zo. Ziangahtile Legal Ground (dan ṭansan) a hnget lo ti a si. A hrimhrimah hrilawknak ih el-awknak ah Court hi a hrawlhaw duh lem lo.\nA buaithlaknak cu hrilawknak hi bawhlung puai vek a si. Ṭuanvo neitupawlin dan an tuah mi an hmang. Asinan cuih bawhlung puai ṭuanvoneitupawl le refree in ṭan lam an neih pang cun puai cu zoh a nuam lo, a dik lo. Cuticingin a tuartu lam cun ti theih a nei lo, an tuar cuahco men a ṭul. Court ah feh khal sehla an sung thotho ding. 1986 kum World Cup, England le Argentina puai ṭumah England lamah Maradona in a kut thawn a sawh lut. Kut thawn sawh lut cu kawl a si thei lo. Asinan a dik lo ti an theih hnu khalah lawnsal a um nawn lo. Argentina cu Champions ti a si thotho.\nTrump lam hrang thazang ngahza mal lai um cu Georgia ah County 22 ah Dominion Software cek dingin le Michigan, Antrim County ah Dominion cek dingin Judge in thu a pe. Trump Team in Michigan Supreme Court ah hrilawknak ih diklonak thu an thlen lala.\nṬuan ding hna tamtuk lakah Trump Legal Team hotu Rudy Giuliani cu Covid 19 a rak ngah ngelcel. amah hi kum 76 a si zo. Asinan a ṭha zet ti a si. Trump ih thubuai tuizan ah Supreme Court in an cohlan pang ahcun Texas Senator Ted Cruz in Court ah ka dinpi ding a ti. Anih hi 2000 kum Bush hrang rak ding zotu a si. Trump hrangah beisei ding a tam lo. Asinan lamzin a pit hrih lo. State Hluttaw pawl le Supreme Court cangvaihnak thlir phawt a ṭul a si hi! Credit: L. L. Z


Biaknak Lam - Dr. Tuan Za Kip Thawng - Chinland Today Media\nBiaknak Lam – Dr. Tuan Za Kip Thawng\n“Ka innsangnu Biak Chin hi ka uar bik”\n“Action songs, Nauhak hla, Choir, Quartet ti vek thaw cun Fing 1000 hrawng a si”\nCT : Na hmin, na nu le pa, na suahnak, u nau ziangzat na nei, khawi tawk ah na um?\nTZKT : Ka hmin cu Tuan Za Kip Thawng a si ih, Ca Te tin in ko tam deuh. Ka pa Pu Tin Dun le ka nu Pi Tlang Kip Zing an si. Kalrawn Hmunpi khua ah ka suak. Unau pa (5) kan si ih ka nau pakhat cu in liamsan zo. A tu hi Tahan, Taungphila ah ka um.\nCT : Fimthiamnak lam ah ziang tiang na zir?\nTZKT : Falam in phunhra ka ong. Zomi Theological College ah B.Th ka theh. Asia Evangelical College and Seminary ah Master of Ministry ka theh. Trinity Theological Open University in Doctor of Theology, Secunderabad ah lamhlat zirnak in ka theh. Faith Theological College and Seminary, Bangalore, ah Doctor of Philosophy lamhlat zirnak in ka theh suak. Secular lam ah cun Bachalor of Art (History) ka theh.\nCT : Ziangtik ihsi khan Pathian thuthangtha na rak sim thawk ta?\nTZKT : 1993 ihsi khan thuthangthasim ka rak sim thok.\nCT : Na Sermon thupi hmaisabik na mang lai maw?\nTZKT : Ai! Ka mang ngelcel nawnlo aw.\nCT : Na Bible cang duhbik le hla duh bik in sim thei pei maw?\nTZKT : Baibal caang cu duhbul ka nei lemlo, ka duh theh deuh. Hla belte cu Pathian ih I pek mi “Ka nunnak Krih” ti mi hi ka duh bik. Ka innsang nu Biak Chin in 1998 kum ah aw a thun ih, cui kum ah Mizoram hlasak thiam Bethsy in Mizo in a sak. Tu hrawng ah Mizoram ah an uar zet.\nCT : Thuthangtha na phuannak kip ah nautatnak le dodalnak na tawng ko maw?\nTZKT : A tawnggtam pawl ka si men ding ka ti rero.\nCT : Thuthangtha sim ih na vah suakso nak ih nuam na tibiknak le harsa na tibiknak in sim thei pei maw?\nTZKT : Thuthangtha sim in ka vahsukso nak ih nuam ka ti bik cu Pathian Thlarau phuanlang awk nak a um ih, keimah khal ah mana thar co ve si, mipi lam khal thlarau lam le taksa laman tul mi an ei ngah ih an di a riam sutso khi a si. Harsa tibik tak cu ka nei lemlo. Krih hrang ih harsat tuar hi ka lungawinak a si sawn.\nCT : Thuthangtha sim in Lai khawte khaw ziangzat na pal?\nTZKT : pathian in I pal ter tam pam. Ka thlen hrih lo nak a tam lai.\nCT : Khui tawk ih thu na sim ah thlarau in nasa hleice in a lo pawl ih na theih awk?\nTZKT : A tlangpi thu cun ka thlen nak ih piang ah Thlarau pawl nak cu ka dong ringring ko.\nCT : Hla na phuhmi kan sak theu tikah mawi kan ti zet ih hla ziangzat na phuah fel?\nTZKT : Ka hlaphuah mi hi, Action songs, Nauhak hla, Choir, Quartet ti vek thaw cun Fing 1000 hrawng a si.\nCT : Kan Chinmi awnmawi thiam an sal tikah na hmin a lang ringring ih ziangtluk in awnmawi ah na rak hmang aw?\nTZKT : Awnmawi lam ah cu ti ih hman awk ciamco nak ka nei tuk lo. Falam ah hin awnmawi uar mino tamdeuh hi cu ka zirhnak ih ra tel an tam. 1989 ihsin tuini tiang hi Tingtang tum, Keyboard, Hlaphuah daan, Drum tumdaan ti vek pawl hi tindan ka pe ringring.\nPhunsang tlawngta pawl show tuah vek tla ah Bass ka rak tumsak theu. Zomi Theological College building saknak ding Fund hawl ah Lasho, Taungyi, Maingsho tivek pawl ah kan rak show dah ve. Dunglam zawng ih Guitar tum ti vek pawl ka rak hman ciamco lai hrawng male. Cule training ah hmun dang khaw dang khal in, in sawm tamzet pam. Biblical School of Theology Falam ih a rak um lai tla ah Music kumkhat sung ka rak zirh.\nCT : Kan Chinmi sinak/umtu/ ziaza na duhlo zetmi thlengter thei sehla thlengter na duh zetmi a um maw?\nTZKT : Umve ko. Culak ih pakhat cu, miphundang le tongdang lak ih va um ruang ih Chinmi si lo vek ih mi ih tong le phun ttawm kan hman theu hi tthin seh la a tha ka ti.\nCT : Kan Chinmi hlasak thiam ah zo na uar bik?\nTZKT : Ka innsangnu Biak Chin hi ka uar bik.\nCT : Kan Chinmi thuthangtha sim pawl lakah zo na uar bik?\nTZKT : Uarbik tak ka nei lemlo.\nCT : Tuihnu kum (10) ah kan Chinmi ziangtluk in kan thangso in kan tla niam ding timi na ruahnak in hlawm thei pei maw?\nTZKT : A minung hi cu tu hnak in fimnak le lennak ti vek ah kan than so deuh ka zum ih, kan Chin ram bel te hi ziang bang ngai pei maw?\nCT : Pathian in a lo hmang ih na thuthangtha simnak ruangah mi paziat hrawng in piantharnak an co ding ti in sim thei pei maw?\nTZKT : Pathian in a thei.\nCT : Ruahlopin thla khat sung vial nung ding in um aw la, kan Chinmi hrangah ziangmi na tuah ta ding?\nTZKT : Pathian thu ka ti thei tawk in ka sim ta ko ding.\nCT : Chinmi ramkip ah raltlan ih kan vahvaih hi Pathian tumtah a si tin na pawm ve ko maw?\nTZKT : Pathian remruat ti cun ka pom thei lo. A mahbel te Pathian in kan dinhmun in theihsak ti cu ka ring.\nCT : Chinlandtoday siartu nikhat ah 100 lenglo an um ih cui pawl hnen ah thucah tawi sim duh na nei maw?\nTZKT : Siar tam hi theih tam nak a si. Theihtam hi fimnak bawmtu pakhat a si.\nCT : Chinlandtoday hi mi thawng tel in an thlir, Chinmi zate ta a si ih ziangtluk in kan Chin mipi hrangah hna a tuan thei ding na zum?\nTZKT : Amah Chinland Today site ih tarlangmi ca pawl le thil um daan hoih in a siar tu Chin mipi hrang ah lam kip in thansonak bawm tu a si ding tiah ka ruat.


Burma Ram Feh Dan Ding Part 29 - Chinland Today Media\nBurma Ram Feh Dan Ding Part 29\nRalKap San ah Khan Zo Pawl an Hlawk Bik?\nWorld Almanac (Year Book 2009 ) ah khan Burma ram ah milai million 50 an um a ti i,cu nah cun ralkap (army,nave,air force ) 406000 an nei a ti.Burma i ralkap hi a hrek in 420,000 tla an ti i,ziang khal a si le 400,000 cu a si ko.South East Asia ram 10 sung ah cun Vietnam lawng in ralkap a nei tam sawn.\nRalkap san ah ralkap pawl in economic zawng in an hlawk pi bik ti kan ti theu vi,cu cu hun hawl hnik phawt seh la.Kan theih cio kovi,ralkap men men lubawk pawl tla cu an harsa zet ti a si.Cui ruang ah ralkap sung ah officer bawi pawl cu an lian in an hlawkpi ding tih a theih ding.\nBawi pawl ziang zat an um ti theih hmaisak a tul ke.Kei ka pa kha army ah captain tiang in a rak tuan i,3rd,Chin Battalion ah a si i,ka pai hnatuan a tawp nak cu Pakokku khua ah a si.Ka pa kha B.company hotu a si i,ralkap 140 lai a ho.Khatawk lai ah cun battalion pakhat ah ralkap 650 lai an um.Tu lai ah cun battalion pakhat ah ralkap 200 lai lawng an um.Cui ruang ah tui lai ah cun ralkap 50 ah captain 1 um bang seh la,ralkap 406000 ah cun captain 8100 lai an um ding.Captain hnuai ah second lieutenant le lieutenant 10000 lai an um ke.Ka pa lei san ah cun ralkap 650 ah major 2 lawng an um i,tu lai ah cun ralkap 200 ah 1 um bang seh la,major 2000 lai an um ding.Cu le cuti vek in lieu. colonel le colonel hi ralkap 400 ah 1 um bang seh la,1000 lai an um ke.Colonel i cin cun officer sang tak an si.\nOfficer sang bik pawl brigadier general,major general,leu.general le general pawl hi 200 lai maw cu an um ding.Cu tik ah cun ralkap uk i lennak pawl a rak sawr tu pawl hi officer 21000 hrawng an si ding i,cucu Burma ram armed forces strength i 5% lawng an si ding.Hi officer pawl lak ah corrupt lem lo pawl cu an um ko ding nan ralkap men men hnak cun an canvo a tha law law ti cu a fiang ko.\nA tangmi ralkap pawl,rifleman i sin sergent pawl 380,000 pawl lak khal ah ralkap uk rak sawr thei i mai tawk i rak lian cu ziang maw zat an um nan kan theih cio vek in officer si lo pawl cu an harsa zet ve a si.Cuti cing khal in ralkap hmuah hmuah cu ralkap uk ah sum le pai in an tha thluh ti in rak ti bang hnik seh la,hi pawl hi ziang zat ha an si ti vun zoh hnik kung.\nRalkap pawl 406000 khan a tlang pi thu in family an nei thluh ding i,an family pawl thawn mi 15,00,000 ( one and a half million ) an si ding i,kha ti lai i Burma ram i um mipi 50,000,000 ah ralkap family cu 3% lawng an si ta ria.Cui ruang ah ralkap uk kha mi 100 ah 3 lawng in hlawk nak an rak co ti nak a si.\nMipi Civil mi lak ah teh ?\nAizawl i um milian Pu C.Sang Ci khi kan um lai ah Zarkawt i a inn khi Rs.ting 500 man tluk ah kan rel.Kha tawk lai ah Bara Bazar inn hmun tha sawn i Vai tei inn,Pu sang chi inn hnak i fate,a si nan a hmun tha sawn kha Mizo pawl in Rs.ting 300 in an rak lei.Cui ruang ah tu ah cun Pu sang i thil le ri hi Rs.ting 1500 man tal a si ding i,cu cu US $ cun 3 millions a si ding.Pu Sang hi USA khal ah um seh la millionaire cu a si hrim hrim.Burma ah millionaire zing zat an um ke le.Cucu Burma tu lai i sum thleng cun Ks.ting 8500 lai a si ding.Million 1 dollar i nei hi Burma ah cun 1000 cu an um ko ding.Very rich pawl kan ti ke cu.Burma standard i super rich pawl $ million 10-50 tiang nei hi 20-30 cu an um ding.Ziang khal le millionaire and above hi 1000 hrawng an um ding i,cu cu Burma population i .01% a si ding.Point one percent si lovin point zero one percent hrawng lawng an si ding.Hi pawl hi cu an lian law law i,a dang very rich khal mipi i 1% cu an um ko ding.Hi very rich pawl hi brick building khal pahnih thum nei,motor car khal duh duh thleng thei ring ring pawl an si kei.Hi very rich pawl ah ralkap sawr thei cu 10% hman an um ke maw,a dang pawl cu mah te sum dawng,dawr nei,factory nei,smuggling tuah thei pawl an si ding.\nMipi 99% pawl hi teh.Tah nak a phun phun ah mi farah below poverty line (BPL ) hi Burma i um i 33%,then thum then i then khat an ti theu.Himi BPL khal ah then hnih then thum in kan then thei ding Kei ka khua Cerhmun i um pawl cu BPL an si thluh mai i,a si nan a niam bik le a sang deuh i um ti vek cu an um ke cu.\nA tangmi 65% hi middle income group (MIG) pawl an si i,himi khal ah lower le upper tiin then a theih ke.Lower pawl hi 33% tho tho si bang seh la,lower pawl hi cu zarh khat hna tuan ding an neih lo cun in le ei ding ah an khaw ruah a har nasa man ke.Upper MIG pawl khal ah a sang bik pawl hi cun brick building 2 /3 nei an si ding i,a si nan a niam lam hi cu inn 1 tal cu nei,fale khal tlawng tha ngai ah cun re thei lo pawl an si ding.\nThailand i below poverty line pawl le Burma i MIG niam pawl cu an bang aw hrawng ding.\nCivil mi pawl hin ralkap a cozah kha kan rak sawr ve maw ti hi zoh seh la.A sawr kan mal nasa.Sang zet i sawr pawl,U Te Za vek pawl kha mi 50 lai lawng an um ding.Cule disctrict ,township,state and division capital hrawng i rak sawr khal an um ve ko nan a si nan hi pawl hi cu an mal zet ding.State,district le township hrawng khal ah len nak cu ral bawi pawl in an mai thluh ti cu kan thei thluh ko.\nCu ruang ah ralkap a cozah i kum 20 lai in rak uk kha cu economic an thanso tir thei lo i tlun ah ralbawi corruption a rak natsat tuk ruang ah kan ram cun a rak tuar nasa a si kha.


Uico Pawl PDF Kan Pasal Tha Hna Nih 10 An Thah Than Hna Tuzan Ah – Lai Lungrawn Post\nJanuary 27, 2022 January 27, 2022 admin Hmuhning\nFalam tial mi si caah an mah holh in ka van chia Sagain ramthen, Kani myone, Chindwin myit thlur in a ra fehsuak tu ralhrang lawng bur pawl cu tualsung ralthuamkai pawl in an rak do ih ralhrang 10 lenglo an thih thu DRPA cun thu an suah.Mizan Chindwin myit tivapi tluan, Kani myone, Boh Mazin khua ah zan riak in a cawl tu ralhrang lawng bur pawl cu tuini zinglam ah Chindwin myit tivapi thlur in an ra feh peh vivo ih zing nazi 9;30 hrawngah မြွေပိုင်း tlang kiangah DRPA leKGF le KPDF Chindwin Dragon ရွှေတြိဂံ le ကိုလမင်း a phuaih tangtlang ti pawl cun tangkop in an rak donak ruangah ralhrang minung 10 an thu thu theih asi. Raldonak ih hmainawr tu sungtel pakhat cun kannih lamin kan kah laiah kan mitih hmuh theih rori in tivapi sungah a pil murmo ralhrang misualral uico pawl tampi an si tin a sim.\nBreaking News:Uico Ralhrang Motor 23 Hrawng He Laitlang CDF Doh Ding Ah An Rak Kai Cang


Burma Ram Feh Dan Ding Part 52 - Chinland Today Media\nBurma Ram Feh Dan Ding Part 52\nThe economic of publishing a book in the Chin language.\nKan tong le ka thuhla cak vivo dingah cauk suah a tul ti rel khal kan rel zo ih,publication board khal a tul ti khal kan ngan zo.Cauk volume kim in pakhat hman ka ngan hrih lo nan cauk 4 suah nak ding ah cun ka tel dah ko.Cui cauk pawl cu Pu Tial Khal ih nganmi Lai tong dictionary le a mah tho tho ih ngan mi Lai hla pawl tla a si.Cui tlun ah Pu No Than Kap i nganmi Sadur Sandar Sigh tla kei mah in ka rak suah.Hi ca uk pawl hi a lak in ka zem.Aizawl ih ka um lai i press pawl ka neih lai a si ruang ah sum cu tluk ka cem lo nan India sum cun Rs.30000 lai cu ka cem tho tho ding.\nTui neta bik Pu Tial Khal ih thuanthu hi sum cem zet ih kan tuah mi a si i,himi tuah nak ding ah Ottawa ih Pu Ningkee le a rualpi pawl in le Calgary ih um Pu Tuan Hre ing le a rual pi pawl,cule Pu Tuan Ling thang ih nau pawl thawn,an zaten sum Rs.27,000 lai in run kuat ruang ih tuah thei fang fang kan si.Press ah Rs.50,000 kan cem.Ramdang kuatnak ah Rs.25,000 lai kan cem bet.\nHiti a si ruang kan rel zo vek in cauk tuah tu ding pawl hi bomtu an neih lo ih cauk an suah mal cun Falam pawl in cauk tha tha kan nei harsa zet ke.Tu hi khual tlawng sumdawng pawl mi 7 lai tangrual in pawl an din ih,Rs.ting 30 lai mawsi an rualpi an rin mi cu interest mal te in an cawih ih,cui sum ihsin kum 1 ah cauk 1 suah thei an tum.An thilti hi a tha nasa.A si nan kum,1 ih1 lawng fang cun ziang pipa kan sisuak lo ding.Kum 1 ah copy 30 suah thei seh la cu kan sang zet ding ih,a si nan kum 1` ah 15 tal suah thei tum thei ta sehla.\nCauk tuah pawl hi bomtu an um lo ah cun sun nak hlir a si ruang ah bom tu an tul nasa.Cui raung ah a si cauk 1 tuah tu pawl,page 130 tal um,copy 1000 tal print tu cu sum $200 tal bom thei seh la.Himi lawng lawng in cauk ngan tu pawl hin cauk ngan duh nak thinlung tla an neih phah ding a si.\nSim zo vek in himi ding ah cun Rangoon ah maw committee tha zet kan neih a tul ih,chu committee cu leitlun Falam mi pawl in sum kan bom tlang kei,cui committee khal in sum khal hmang dik in calai lam thanso nak a tuan cun kan Laimi pawl cun calai lam ah cun kan thang nasa ding a si mai.


Ol leh Har | VCTH\nOl leh Har\nHome » Cahram » Ol leh Har\nGreek Philosopher Socrates ih tlawng hmaisabik a zirh ni ah a tlawngta pawl kha “ Tuni a ol bik mi le, a hnok lo mi zirhnak pakhat ka lo zirh ding. Cumi zirhnak cu tlawngta zate hridai dunglamin hmai lamah vor ding ti a si. Ziangtin vor ding ti tla a hmuh. “Tuni ihsin nitin voi (300) hitin nan tuah thei pei maw?” tin a sut tikah tlawngta pawl cu an hni ih, “hitluk ol mi vek men cu ziangah kan tuah thei lo ding” tin an au kio phah rero.\nThlakhat a rei hnuah Socrates in tlawngta pawl kha “nikhat ah voi 300 tuah thei mi pawl nan kut tung uh” tin a sut. Tlawngta 90% hrawng in lungawi ten kan tuah thei tin an kut an tung.Neta thlakhat a rei hnu ah a sut sal lala ih, tui tum cu kuttung tu 80% hrawng lawng an tang.\nKumkhat a rei hnuah Socrates in “ A ol bik mi hridai vor kha tlawngta paziat in nan tuah rero lai?” tin a sut. Cutikah tlawngkhan sung cu a dai ṭhepṭhep ih, tlawngta pakhat lawng kut a tung. Cui tlawngta cu nehhnu lamah a hmin thang zet mi “Plato” timi a si.\nHimi zirhnak ah Socrates in a sim duh mi cu “ti fetfet ih tumtahnak neih, fumfetnak” timi a si. A ol bikmi leh a har bik mi thil a si. A ol bik mi ka tinak cu.. tuah duh le cu zo hmuahhmuah ih tuah thei mi a si. A har bik a sinak cu.. a takih tuah tikah fumfezet ih tuah theitu an mel ve.\nMinung hi kan lungtho caanah thil tuah kan phur zet. Ahleice in laimi pawlkom le kiang le kap ah kan hmu tam nasa ding tin ka zum. A thok lamah kan rak phur zet nan, Socrates ih zirhnak vekin, rei vivo tikah kan lungthonak kha a hlo vivo.\nHimi thuanthu hi keimah rori tla i sawh ngah ve. Chiang Mai ah Chin Community din kan rak thok ih hruaitu tla ka rak ṭuan. A thok lam cu phur zet le thatho zetin ka rak hruai nan, rei vivo tikah tampi ka rak tla sam. A caancaan le ka zangzel, a dang thu a phunphun thawn ka tlasamnak a tam zet. Atu Europe ram lam ka rak suak tikah tla, pakhatkhat cu tuah sak ta ding ka sinan, caan nei lole thuhla a phunphun ruangah ka rak tuah sak thei lo. Ka thin nuam lo zet.\nLeithlun ram hruaitu pawl sungah tla a thok lam an tha nan, neta lamah felfai ten ṭuan lo ih mual pho tu tla an um. A nai bik thu kan sim le cu former Korea president le Taiwanese hruaitu pawl an si.\nPakhat cio kan nunnak le hna kan ṭuan mi pawl parah lungtho le thinsau ten kan tumtahnak Tumhmun tiang feh theitu sihram uh ti duh sak nawk thawn…………………\nOne Response to Ol leh Har\nPabawih January 10, 2010 at 3:55 pm\nkei tla i sawh ngah ve! 😛 🙁


Tipithuanthum tawdeng ih Leikua "Green Banana hole" sungah Lut an tum | Falam Online Media\n+Knowledge & Entertainment Science & Tech\nTipithuanthum tawdeng ih Leikua “Green Banana hole” sungah Lut an tum\nTipithuanthum tawdeng ih feet 425 thuk, leikua (Blue Hole/Sinkhole) umdaan zirnak/zingzoinak nei tum in Scientists pawl an lut tum.\nFlorida thawn hlattuk lonak, a thuklam 155 feet tipithuanthum tawdeng ih ummi leikua a siih a sungah ziang a um, nunnak nei mi rannung teh a um maw, minung ih hmudahlomi nunnak nei teh an um pei maw, timi zingzoi, zirnak nei dingin Scientists pawl an lut tummi a siih August thla sung ah lut thei an tum.\nAn luh tumnak tipithuanthum tawdeng ih ummi leikua cu Green Banana Hole tiin an ko ih feet 425 hrawng a thuk.\nLeilungpi zaṭek 71% cu tipithuanthum a siih minung kan thleng hrik lonak hmun zaṭek 95% a um lai ti`n mithaim pawl cun an sim ih, a tu an lut nakding blue hole khal asunglam thuhla zianghman theihmi a um lo.\nAtu leikua ih luttuding pawl cu kum 2019, Florida, Sarasota tipi sungih leikua “Amberjack” timi sungih rak lutdahtu pawl an siih an lakih ṭuanvonei pakhat cun, “Green Banana kua ah voikhat kan lut nak ding a siih hmaisa kan lut nak Amberjack thawn ziangvekin an dangaw timi kan theicak zet.”\n“A hlan kanlutnak hnakin a thuk ih a pianhmang khal a danglam. Asung ah ziang a um ding ti khal kan thei lo. Exploration timi a nuamnak cu hmun thei dah lonak ih va feh kha a si” a ti.\nHivek, tipithuanthum tawdeng ih leikua hi leitlun hmun tamzet ah a um ih a lut ding, ṭih khal a nung zet. Sinkhole tamzet ahcu in-ti ih hmang theimi tidai thiang a suak ṭheu ih, a tui` an lut tumnak khal Florida underground tidai system thawn pehzomawnak a nei maw timi khal zoh phah an tum a si.\nGreen Banana Blue Hole sungih lut tuding scientists pawl cu U.S. Geological Society, Florida Atlantic University, Mote Marine Laboratory, Georgia Institute of Technology ih mithiam pawl an siih US cozah kaihhruaimi National Oceanic and Atmospheric Administration pawl ih bawmnak thawn lut tummi an si.\n“Green Banana” timi hmin cu zo in a rak sak tikhal theih a si lo ih, a kiangkap ih umtu pawl cun a leikua kiangah banhla hring a phuanaw mi tamzet an rak hmudah ruangah Green Banana tin an ko a si an ti.\n← Sweden company in Covid 19 Nathrik 98% Thattheitu Mouth Spray tuahsuak\nVAR Tiva Ah Mihlo An Hawl →\nJames Charles video in India mipi ti Lung Awi Lo, Kan Nunphung a hmuhsuam an ti\nThih Khat Ka Luat Ni